CELEX: 
Language: fi
Date: 2008-07-15 00:00:00
Title: 2008/507/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2005#Euroopan parlamentin päätöslauselma 24. huhtikuuta 2007 joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2005

15.7.2008   
            
            
               FI
            
            
               Euroopan unionin virallinen lehti
            
            
               L 187/78
            
         
      EUROOPAN PARLAMENTIN PÄÄTÖS
   
   24. huhtikuuta 2007
   vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2005
   (2008/507/EY)
   EUROOPAN PARLAMENTTI, joka
   ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6-0097/2007),
   
               1.
            
            
               myöntää Euroopan ammatillisen koulutuksen kehittämiskeskuksen johtajalle vastuuvapauden keskuksen talousarvion toteuttamisesta varainhoitovuonna 2005;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ammatillisen koulutuksen kehittämiskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
         
      
      
         
            Pääsihteeri
         
         Harald RØMER
         
      
   
   
      (1)  EUVL C 266, 31.10.2006, s. 28.
   
      (2)  EUVL C 312, 19.12.2006, s. 60.
   
      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).
   
      (4)  EYVL L 39, 13.2.1975, s. 1, asetus sellaisena kuin se on viimeksi muutettuna asetuksella (EY) N:o 2051/2004 (EUVL L 355, 1.12.2004, s. 1).
   
      (5)  EYVL L 357, 31.12.2002, s. 72.
   
      
         EUROOPAN PARLAMENTIN PÄÄTÖSLAUSELMA
      
      24. huhtikuuta 2007
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2005
      EUROOPAN PARLAMENTTI, joka
      ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2005 (1),
      ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2005 sekä keskuksen vastaukset (2),
      ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
      ottaa huomioon EY:n perustamissopimuksen ja erityisesti sen 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
      ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 (4) ja erityisesti sen 12 a artiklan,
      ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
      ottaa huomioon työjärjestyksen 71 artiklan ja liitteen V,
      ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6-0097/2007),
      
                  A.
               
               
                  ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2005 päättyneen varainhoitovuoden tilinpäätös on luotettava ja tilien perustana olevat toimet ovat, varausta lukuun ottamatta, lailliset ja asianmukaiset,
               
            
                  B.
               
               
                  ottaa huomioon, että parlamentti myönsi 27. huhtikuuta 2006 johtajalle vastuuvapauden keskuksen talousarvion toteuttamisesta varainhoitovuonna 2004 (6) ja että vastuuvapauspäätökseen liittyvässä päätöslauselmassa se muun muassa
                  
                              —
                           
                           
                              vaati, että keskus varmistaa, että tilinpito on aukotonta ja että kaikkia toimintoja, myös henkilöstöruokalan ostoja ja myyntiä, valvotaan asianmukaisesti;
                           
                        
                              —
                           
                           
                              ilmaisi huolestuneisuutensa tilintarkastustuomioistuimen havaitsemista sääntöjenvastaisuuksista sopimuksentekomenettelyssä; panee merkille keskuksen toimet sen varmistamiseksi, että kyseiset sääntöjenvastaisuudet eivät toistu; pyytää keskusta varmistamaan, että tarjouserittelyitä ja kilpailusääntöjä noudatetaan tarkasti;
                           
                        
                              —
                           
                           
                              korostaa oikeudenmukaisuuden ja avoimuuden tarvetta palvelukseenotossa;
                           
                        
            Useimpia erillisessä vastuuvapausmenettelyssä olevia EU:n erillisvirastoja koskevat yleiset näkökohdat
      
                  1.
               
               
                  katsoo, että erillisvirastojen jatkuvasti kasvava määrä ja tiettyjen erillisvirastojen toiminta eivät vaikuta sopivan yhteen yleisen toimintakehyksen kanssa, eivätkä tiettyjen erillisvirastojen toimivaltuudet aina vastaa unionin todellisia tarpeita eivätkä sen kansalaisten odotuksia, ja toteaa, että yleisesti erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä;
               
            
                  2.
               
               
                  pyytää komissiota sen tähden määrittelemään uusien erillisvirastojen perustamiseen liittyvän yleisen toimintakehyksen sekä tekemään ennen kunkin uuden viraston perustamista kustannus-hyötyselvityksen ja valvomaan, ettei toiminta mene päällekkäin muiden erillisvirastojen toiminnan tai muiden yhteisön elinten toimivaltuuksien kanssa;
               
            
                  3.
               
               
                  kehottaa tilintarkastustuomioistuinta antamaan kustannus-hyötyselvityksestä lausuntonsa ennen parlamentin päätöstä asiasta;
               
            
                  4.
               
               
                  pyytää komissiota esittämään viiden vuoden välein selvityksen kunkin olemassa olevan viraston tarjoamasta lisäarvosta; pyytää kaikkia asianomaisia toimielimiä toteuttamaan tarvittavat toimet viraston toimenkuvan muuttamiseksi tai viraston lakkauttamiseksi, jos viraston tarjoamasta lisäarvosta annetaan kielteinen arvio;
               
            
                  5.
               
               
                  ottaa huomioon sääntelyvirastojen kasvavan määrän ja pitää sen vuoksi valitettavana, että vielä ei ole saatu päätökseen neuvotteluja esityksestä näiden virastojen toimintakehystä koskevaksi toimielinten väliseksi sopimukseksi, ja kehottaa komission toimivaltaisia yksiköitä tekemään yhteistyössä tilintarkastustuomioistuimen kanssa kaikkensa, jotta tämä sopimus saadaan pian tehtyä;
               
            
                  6.
               
               
                  toteaa, että komission talousarviovastuun vuoksi erillisvirastojen ja komission välisiä yhteyksiä on vahvistettava; kehottaa komissiota ja neuvostoa tekemään kaikkensa, jotta komissio saisi 31. joulukuuta 2007 mennessä kokoon määrävähemmistön sääntelyvirastojen valvontaelimiin, ja toimimaan vastaavalla tavalla aina uusia erillisvirastoja perustettaessa;
               
            
                  7.
               
               
                  pyytää tilintarkastustuomioistuinta lisäämään vuosikertomukseensa erillisen luvun niitä erillisvirastoja varten, joiden vastuuvapautta käsitellään komission tilinpäätöksen yhteydessä, jotta erillisvirastojen yhteisörahoituksen käytöstä saataisiin huomattavasti selkeämpi kuva;
               
            
                  8.
               
               
                  vahvistaa periaatteen, jonka mukaan kaikkien yhteisön erillisvirastojen, saivatpa ne avustusta tai eivät, on saatava parlamentilta vastuuvapaus jopa siinä tapauksessa, että niiden perustamistekstin nojalla myös toinen vastuuvapausviranomainen on osallisena;
               
            
                  9.
               
               
                  kehottaa tilintarkastustuomioistuinta tarkastamaan kaikkien erillisvirastojen varainhoidon moitteettomuuden ja tekemään siitä selkoa parlamentin asiasta vastaaville valiokunnille, talousarvion valvontavaliokunta mukaan luettuna;
               
            
                  10.
               
               
                  panee merkille, että erillisvirastojen määrä kasvaa jatkuvasti ja että niiden perustamisesta ja valvonnasta vastaavien komission pääosastojen on entistä tärkeämpää kehittää yhteinen erillisvirastoja koskeva strategia ottaen huomioon, että komissio kantaa erillisvirastojen toiminnasta poliittista vastuuta, joka on huomattavasti logistista tukea kauaskantoisempaa; katsoo, että tämän strategian kehittämisessä saattaisi olla hyödyllistä käyttää esimerkkinä rakennetta, jonka erillisvirastot loivat kyseisissä pääosastoissa tapahtuvaa koordinointia varten;
               
            
                  11.
               
               
                  kehottaa komissiota antamaan erillisvirastoille lisää hallinnollista ja teknistä tukea ottaen huomioon yhä monimutkaisemmiksi muuttuvat yhteisön hallinnolliset säännöt sekä tekniset ongelmat;
               
            
                  12.
               
               
                  panee merkille, että missään erillisvirastossa ei ole kurinpitoasioita käsittelevää elintä, ja kehottaa komission yksiköitä toteuttamaan tarvittavat toimet kyseisen välineen perustamiseksi pikaisesti;
               
            
                  13.
               
               
                  pitää erillisvirastojen toiminnan yhteensovittamisessa saavutettua huomattavaa edistymistä myönteisenä, sillä se mahdollistaa ilmenneiden ongelmien hoitamisen ja tekee yhteistyöstä komission ja parlamentin kanssa tehokkaampaa;
               
            
                  14.
               
               
                  katsoo, että useiden erillisvirastojen yhteisen tukipalvelun luominen on toimenpide, jota kannattaa jatkaa ja laajentaa, jotta niiden taloushallinnon tietojärjestelmät saataisiin yhdenmukaistettua komission vastaavien järjestelmien kanssa;
               
            
                  15.
               
               
                  kehottaa erillisvirastoja parantamaan yhteistyötä ja tavoitteidensa yhteensovittamista alan toimijoiden kanssa; kannustaa komissiota hyväksymään tarvittavat menettelyt, joilla se tukee erillisvirastojen julkisuuskuvan parantamista ja vahvistaa niiden toiminnan näkyvyyttä;
               
            
                  16.
               
               
                  kehottaa komissiota ehdottamaan erillisvirastojen vuosikertomusten yhdenmukaistamista ja kehittämään tulosindikaattoreita, joiden avulla erillisvirastojen tehokkuutta on mahdollista verrata;
               
            
                  17.
               
               
                  kehottaa erillisvirastoja esittämään kunkin vuoden alussa tulosindikaattorit, joiden avulla niitä voidaan arvioida;
               
            
                  18.
               
               
                  kehottaa kaikkia erillisvirastoja käyttämään yhä laajemmin SMART-tavoitteita, joiden pitäisi johtaa päämäärien realistisempaan asettamiseen ja toteuttamiseen;
               
            
                  19.
               
               
                  on tilintarkastustuomioistuimen kanssa yhtä mieltä siitä, että myös komissio kantaa vastuuta erillisvirastojen hallinnosta (ja niiden varainhoidosta); kehottaa komissiota sen vuoksi valvomaan eri erillisvirastojen hallinnointia ja tarvittaessa opastamaan ja auttamaan niitä siinä varsinkin tarjouskilpailumenettelyjen asianmukaisen toteuttamisen, rekrytointimenettelyjen avoimuuden, moitteettoman varainhoidon (käyttämättä jääneet varat ja ylibudjetointi) ja erityisesti sisäistä valvontarakennetta koskevien sääntöjen asianmukaisen soveltamisen yhteydessä;
               
            
                  20.
               
               
                  katsoo, että erillisvirastojen työohjelmista on käytävä ilmi niiden tavoitteet operatiivisella ja mitattavissa olevalla tavalla ja että komission sisäisen valvonnan standardit olisi otettava asianmukaisesti huomioon;
               
            Erityiset näkökohdat
      
                  21.
               
               
                  kehottaa keskusta välttämään varainhoitovuoden 2005 kaltaista tilannetta, jolloin maksusitoumusmäärärahojen käyttöaste oli 90 prosenttia ja maksumäärärahojen käyttöaste noin 85 prosenttia; muistuttaa kuitenkin, että toimintamäärärahojen kohdalla oli vajaakäyttöä (15 prosenttia maksusitoumusmäärärahoista, 20 prosenttia maksumäärärahoista ja 15 prosenttia siirretyistä määrärahoista peruuntui) erityisesti hankintamenettelyjen uudelleenjärjestelyn jälkeen;
               
            
                  22.
               
               
                  kehottaa keskusta hiomaan töidensä aikatauluttamista ja seuraamaan niiden toteutumista aiempaa tarkemmin; muistuttaa tässä yhteydessä, että tilintarkastustuomioistuin huomauttaa, että toimintojohtamista ei ole alettu soveltaa, vaikka keskuksen varainhoitoasetuksessa säädetään tällaisen hallintomallin käytöstä suoritusseurannan parantamiseksi;
               
            
                  23.
               
               
                  kehottaa keskusta korjaamaan puutteet käyttämässään FIBUS-kirjanpitosovelluksessa, jonka avulla ei voida jäädyttää vanhentuneita maksusitoumuksia, jossa maksumääräysten sähköinen allekirjoitusmenettely ei ole voimassa olevien säännösten mukainen ja jossa tapahtumien jäljittäminen on vaikeaa;
               
            
                  24.
               
               
                  vaatii noudattamaan täysimääräisesti periaatetta tulojen ja menojen hyväksyjän ja tilinpitäjän tehtävien erottamisesta toisistaan, jotta voidaan välttää vuoden 2005 kaltaista tilannetta, jolloin tilinpitäjän tehtäviä hoitivat osastot, joista on vastuussa tulojen ja menojen hyväksyjä;
               
            
                  25.
               
               
                  toteaa keskuksen huomauttavan vastauksessaan, että toteutetut toimenpiteet varmistavat menettelyjen säännönmukaisuuden, ja on tästä syystä luottavainen sen suhteen, että keskus panee täytäntöön tilintarkastustuomioistuimen suositukset, varsinkin kun sisäisen tarkastuksen yksikön syksyllä 2006 suorittamassa tarkastuksessa ei enää havaittu säännönvastaisuuksia ja tarkastuksessa kävi ilmi, että toteutetuilla toimenpiteillä oli päästy haluttuihin tuloksiin;
               
            
                  26.
               
               
                  kehottaa keskusta pikaisesti suorittamaan riskianalyysin, määrittämään jälkikäteen suoritettavien tarkastusten luonteen ja tiheyden sekä laatimaan kuvauksen hallinnointimenettelyistä ja sisäisen valvonnan järjestelmistä;
               
            
                  27.
               
               
                  kehottaa keskusta pikaisesti täsmällisesti määrittelemään henkilöstön valituksia käsittelevän lautakunnan toimivaltuudet ja toteaa, että lautakunta ei saisi missään tapauksessa ylittää toimivaltuuttaan;
               
            
                  28.
               
               
                  vaatii, että keskus soveltaa vakiintuneita palvelukseenottomenettelyjä, jotta voidaan välttää vuoden 2005 kaltainen tilanne, jolloin eräs tärkeä johtotehtävä täytettiin sisäistä valintamenettelyä käyttäen, vaikka avoimessa kilpailumenettelyssä hakijoiden määrä olisi ollut huomattavasti suurempi;
               
            
                  29.
               
               
                  on huolestunut tilintarkastustuomioistuimen havaitsemasta hyvin suuresta sääntöjenvastaisuuksien määrästä tutkituissa kuudessa sopimuksessa, joista kaikkiin, yhtä lukuun ottamatta, liittyi sääntöjenvastaisuuksia (7); vaatii keskusta korjaamaan sen organisoinnissa ja tarjouskilpailumenettelyissä havaitut puutteet;
               
            
                  30.
               
               
                  katsoo, että keskuksen olisi yhdenmukaistettava tietotekniikan hallinnointiaan, erityisesti Internet- ja Intranet-sivuston luomisessa, koska nykyisestä hajautetusta hallinnoinnista aiheutuu teknisiä riskejä ja liiallisia kustannuksia;
               
            
                  31.
               
               
                  kannustaa keskusta jatkamaan ponnistelujaan parantaakseen edelleen tiedottamistaan, jotta yleisö olisi paremmin selvillä keskuksen toiminnasta;
               
            
         (1)  EUVL C 266, 31.10.2006, s. 28.
      
         (2)  EUVL C 312, 19.12.2006, s. 60.
      
         (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).
      
         (4)  EYVL L 39, 13.2.1975, s. 1, asetus sellaisena kuin se on viimeksi muutettuna asetuksella (EY) N:o 2051/2004 (EUVL L 355, 1.12.2004, s. 1).
      
         (5)  EYVL L 357, 31.12.2002, s. 72.
      
         (6)  EUVL L 340, 6.12.2006, s. 63.
      
         (7)  Sovellettavan menettelyn tai tarjouspyynnön esittäjien valintaa ei perusteltu eikä tehtyjä valintoja dokumentoitu riittävän hyvin.